ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ৪১ কোটি ৯৯লক্ষের বেশি টিকার ডোজ পাঠানো হয়েছে
রাজ্য / কেন্দ্রশাসিত অঞ্চল এবং বেসরকারি হাসপাতাল গুলির কাছে ২ কোটি ৫৬লক্ষর বেশি অব্যবহৃত টিকার ডোজ রয়েছে
নতুনদিল্লী, ১৮ই জুলাই,
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে, সর্বজনীন টিকাকরণ কর্মসূচীর আওতায় প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ৪১,৯৯,৬৮, ৫৯০ টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। শীঘ্রই রাজ্য ও কেন্দ্র শাসিত অঞ্চলগুলিকে ১৫,৭৫,১৪০ টি ডোজ সরবরাহ করা হবে ।
এর মধ্যে ৩৯,৪২,৯৭,৩৪৪ টি ডোজ সুবিধাভোগীদের দেওয়ার জন্য ব্যবহার করা হয়েছে। তবে টিকাকরণের সময় কিছু ডোজ অপচয়ও হয়েছে।
রাজ্য ও কেন্দ্রশাসিত অঞ্চল এবং বেসরকারি হাসপাতালগুলির কাছে এখনও ২,৫৬,৭১,২৪৬ টি টিকার ডোজ আছে।
CG/CB/
(Visitor Counter : 140
গ্রামোন্নয়নমন্ত্রক
ভারতের রাষ্ট্রপতি ১৮ জুলাই, ২০২৩-এ ‘ভূমি সম্মান’ ২০২৩ প্রদান করবেন
নয়াদিল্লি, ১৬ জুলাই, ২০২৩
ভারতের রাষ্ট্রপতি ১৮ জুলাই, ২০২৩ মঙ্গলবার নতুন দিল্লির বিজ্ঞান ভবনে ‘ভূমি সম্মান’ প্রদান করবেন ৯ রাজ্যের সচিব এবং ৬৮ জন জেলাশাসক ও তাঁদের সহকর্মীদের। তাঁরা ডিজিটাল ইন্ডিয়া ল্যান্ড রেকর্ডস মডার্নাইজেশন প্রোগ্রাম -র মূল উপাদানগুলি সম্পূর্ণ মাত্রায় অর্জন করতে সক্ষম হয়েছেন। গ্রামোন্নয়ন এবং পঞ্চায়েতি রাজ মন্ত্রী শ্রী গিরিরাজ সিং জানিয়েছেন, এই অনুষ্ঠান রাজ্যের রাজস্ব এবং নথিভুক্তিকরণ কার্যাবলীর সঙ্গে যুক্ত আধিকারিকদের জন্য অত্যন্ত উল্লেখযোগ্য। গত ৭৫ বছরের মধ্যে এই প্রথম তাঁরা ‘ভূমি সম্মান’ পাবেন তাঁদের অভাবনীয় কাজের জন্য। ‘ভূমি সম্মান’কে প্রাতিষ্ঠানিক রূপ দেওয়ার জন্য এটি একটি ঐতিহাসিক বছর।
শ্রী গিরিরাজ সিং আরও জানিয়েছেন যে ‘ভূমি সম্মান’ কর্মসূচি কেন্দ্র, রাজ্য সহযোগিতামূলক যুক্তরাষ্ট্রীয় কাঠামোর একটি সুন্দর উদাহরণ। এটি বিশ্বাস ও অংশীদারিত্বের ভিত্তি কারণ, জমির নথির কম্পিউটারাইজেশন এবং ডিজিটাইজেশনের মূল উপাদানগুলি নির্ভর করে রাজ্য এবং কেন্দ্রশাসিত অঞ্চলগুলির থেকে প্রাপ্ত তথ্যের ওপর।
শ্রী সিং আরও বলেছেন যে জমির পরিচয়পত্র এবং নথিভুক্তিকরণের ডিজিটাইজেশন প্রক্রিয়া জমি সংক্রান্ত বিবাদের জেরে বকেয়া মামলার সমস্যা মেটাবে। জমি নিয়ে বিতর্কের ফলে মামলা হয় এবং সেই মামলার কারণে গোটা প্রক্রিয়াটি স্থগিত হওয়ায় তার প্রভাব পড়ে দেশের জিডিপি-র ওপর। তিনি বলেন, কেন্দ্র ও রাজ্য সরকারগুলির বিভিন্ন দপ্তরের পরিষেবা এবং সুবিধা প্রদানে জমির নথি সংক্রান্ত তথ্য অত্যন্ত কার্যকর এবং উপকারী হয়ে ওঠে। কৃষি ও কৃষককল্যাণ, সার ও রসায়ন, গণ-বন্টন ব্যবস্থা, পঞ্চায়েতি রাজ এবং আর্থিক প্রতিষ্ঠান ইত্যাদির মতো দপ্তর, সংস্থা বা মন্ত্রকের পরিষেবা প্রদান নির্ভর করে জমির বিবরণ সংক্রান্ত তথ্যের আদান-প্রদানের ওপর।
শ্রী গিরিরাজ সিং জানান যে ভূমিসম্পদ দপ্তর সারা ভারতে ৯৪ শতাংশ ডিজিটাইজেশনের কাজ সম্পূর্ণ করেছে। এখন লক্ষ্য, ২০২৪-এর ৩১ মার্চের মধ্যে দেশের সবক’টি জেলায় ১০০ শতাংশ ডিজিটাইজেশনের কাজ সম্পূর্ণ করা।
(CG/AP/DM/
প্রতিরক্ষামন্ত্রক
আফ্রিকা-ভারত ক্ষেত্রীয় প্রশিক্ষণ মহড়া ২০১৯ : উদ্বোধনী অনুষ্ঠান
নয়াদিল্লি, ১৮ মার্চ, ২০১৯
পুনের আউন্ধ সামরিক স্টেশনে আজ  এক বর্ণময় উদ্বোধনী অনুষ্ঠানের মাধ্যমে আফ্রিকা-ভারত ক্ষেত্রীয় প্রশিক্ষণ মহড়া ২০১৯, ‘অ্যাফিডেক্স-১৯’ এর সূচনা হয়েছে। এই মহড়া চলবে ২৭শে মার্চ পর্যন্ত। মিশর, মরিশাস, দক্ষিণ আফ্রিকা, জিম্বাবুয়ে, উগান্ডা, মোজাম্বিক, সুদান, তাঞ্জানিয়া সহ মোট ১৭টি আফ্রিকীয় দেশ এই মহড়ায় অংশ নিচ্ছে। ভারতের পক্ষে মারাঠা লাইট ইনফেনট্রি কন্টিনজেন্ট এখানে অংশ নিচ্ছে। আজকের অনুষ্ঠানে গোল্ডেন কাটার ডিভিশনের জেনারেল অফিসার কমান্ডিং মেজর জেনারেল সঞ্জিব শর্মা প্রধান অতিথি হিসেবে উপস্হিত ছিলেন। অংশগ্রহনকারী দেশগুলির প্রতিরক্ষা বিভাগের উচ্চপদস্হ আধিকারিকাও অনুষ্ঠানে উপস্হিত ছিলেন। ভারতীয় বিমানবাহিনীর হেলিকপ্টারে রাষ্ট্রসঙ্ঘের পতাকা উড়িয়ে একটি ফ্লাইপাস্টেরও আয়োজন করা হয়। কুচকাওয়াজ শেষে অনুষ্ঠানের প্রধান অতিথি এবং উচ্চপদস্হ আধিকারিকরা জওয়ানদের সঙ্গে কথা বলেন।
রাষ্ট্রসঙ্ঘের শান্তিরক্ষার কাজে মানবিক মাইন সহায়তা এবং শান্তিরক্ষার কাজ সংক্রান্ত পরিকল্পনা এবং তা রূপায়ন-ই এই মহড়ার উদ্দেশ্য।
CG/PB/NS
(Visitor Counter : 87
অর্থমন্ত্রক
পরোক্ষ কর ও সীমা শুল্কের কেন্দ্রীয় পর্ষদ, সিবিআইসি বকেয়া জিএসটি রিফান্ডের জন্য তৃতীয় রিফান্ড পক্ষ উদযাপন করবে
নয়াদিল্লি, ১৭ জুলাই, ২০১৮
বিগত কয়েক মাস ধরে জিএসটি রিফান্ড, সরকার এবং বাণিজ্য মহলের কাছে এক উদ্বেগের বিষয় হয়ে দাড়িয়েছে। এরই প্রেক্ষিতে পরোক্ষ কর ও সীমা শুল্কের কেন্দ্রীয় পর্ষদ, সিবিআইসি ২০১৮-র মার্চ মাসে  এবং জুন মাসে  জিএসটি রিফান্ডের জন্য দু-বার বিশেষ অভিযান হিসাবে ‘রিফান্ড পক্ষ’ উদযাপন করেছে। এই দুটি ‘রিফান্ড পক্ষ’এ বাণিজ্য মহল অনেকটা উপকৃত হয়েছে। প্রথম ‘রিফান্ড পক্ষ’এ ৪২৬৫ কোটি টাকার আইজিএসটি রিফান্ড এবং ১১৩৬ কোটি টাকা আইটিসি রিফান্ড করা হয়েছে। অনুরূপভাবে দ্বিতীয় রিফান্ড পক্ষে ৬০৮৭ কোটি টাকার আইজিএসটি রিফান্ড এবং ১৫৪৮ কোটি টাকা আইটিসি রিফান্ড করা হয়েছে। ভারতের বাইরে পণ্য রপ্তানির ক্ষেত্রে বকেয়া আইজিএসটি-র ৯০ শতাংশেরও বেশি রিফান্ডের দাবি পূরণ করা হয়েছে।
বকেয়া রিফান্ডের সমস্যাটি সম্পূর্ণভাবে নির্মূল করতে এবং যথাযথভাবে রিফান্ডের দাবি সংক্রান্ত আবেদন বিষয়ে সহায়তা করতে ১৬ জুলাই থেকে ৩০ জুলাই পর্যন্ত তৃতীয় রিফান্ড পক্ষ উদযাপনের সিদ্ধান্ত নেওয়া হয়েছে। প্রত্যেকটি কমিশনারেটে রিফান্ড সেল এবং রপ্তানিকারকদের রিফান্ডের দাবি খতিয়ে দেখতে একটি করে হেল্প ডেস্ক গড়ে তোলা হবে। রপ্তানিকারক এবং রপ্তানির সঙ্গে যুক্ত সংগঠনগুলিকে জিএসটি রিফান্ড সংক্রান্ত এই সুবিধা গ্রহনের জন্য অনুরোধ করা হচ্ছে।
CG/PB/NS/…
(Visitor Counter : 53
ক্ষুদ্র, অতিক্ষুদ্রওমাঝারিশিল্পমন্ত্রক
প্রেস বিজ্ঞপ্তি
অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রক, এমএসএমই এক্সপোর্ট প্রমোশন কাউন্সিলের অবৈধ এবং অশুভ উদ্দেশ্য সম্পর্কে জনসাধারণকে সতর্ক করে দিয়েছে
নয়াদিল্লী, ১৭ অক্টোবর, ২০২০
কেন্দ্রীয় অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রক জানিয়েছে যে সংবাদ মাধ্যম এবং সোশ্যাল মিডিয়ায় একটি খবর মন্ত্রকের নজরে এসেছে। ওই খবরটিতে এমএসএমই এক্সপোর্ট প্রমোশন কাউন্সিলের ডিরেক্টর পদের নিয়োগ সংক্রান্ত তথ্য দেওয়া হয়েছে। এই সংস্থাটি অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রকের নাম ব্যবহার করছে।
মন্ত্রক স্পষ্টভাবে জানাচ্ছে এমএসএমই এক্সপোর্ট প্রমোশন কাউন্সিল মন্ত্রকের সঙ্গে কোনভাবে যুক্ত নয়। কাউন্সিলের কোনো পদে নিয়োগের বিষয়ে মন্ত্রক কোনরকমের নির্দেশও দেয়নি। জনসাধারণকে এ ধরণের ভুয়ো বার্তার বিষয়ে সতর্ক থাকার পরামর্শ দেওয়া হচ্ছে।
CG/ CB/NS
(Visitor Counter : 108
অসামরিকবিমানপরিবহণমন্ত্রক
মুখাবয়বের মাধ্যমে শনাক্তকরণ ব্যবস্থা পর্যায়ক্রমে বাস্তবায়িত হবে
২০২৩এর মার্চের মধ্যে মুখাবয়বের মাধ্যমে শনাক্তকরণ ব্যবস্থা কলকাতা, বারাণসী, পুনে, বিজয়ওয়াড়া, ব্যাঙ্গালোর, দিল্লী ও হায়দ্রাবাদে শুরু হবে
নয়াদিল্লী, ৪ এপ্রিল, ২০২২
বিমান বন্দরে যাত্রীরা যাতে বাধাহীনভাবে চলাচল করতে পারেন তার জন্য কেন্দ্র ‘ডিজি যাত্রা’ প্রকল্পের সূচনা করেছে। এর আওতায় মুখাবয়বের মাধ্যমে শনাক্তকরণের ব্যবস্থাপনা শুরু হবে। প্রথম পর্বে কলকাতা, বারাণসী, পুনে, বিজয়ওয়াড়া, ব্যাঙ্গালোর, দিল্লী ও হায়দ্রাবাদ বিমান বন্দরে এর মাধ্যমে যাত্রীদের শনাক্ত করা হবে। ইতিমধ্যেই ডিজি যাত্রা বায়োমেট্রিক বোর্ডিং ব্যবস্থাপনার পরীক্ষামূলক প্রয়োগ শুরু হয়েছে। দেশে অসামরিক বিমান চলাচলের সুরক্ষার দিকটি নিয়ন্ত্রণ করে ব্যুরো অফ সিভিল অ্যাভিয়েশন সিকিউরিটি। এই সংস্থা অন্যান্য প্রতিষ্ঠানের সঙ্গে আলোচনা করে বিমান বন্দরের নিরাপত্তা ব্যবস্থার পর্যালোচনা করে এবং প্রয়োজন অনুসারে বিভিন্ন ব্যবস্থার মানোন্নয়ন ঘটায়।
রাজ্যসভায় আজ এক প্রশ্নের লিখিত জবাবে এই তথ্য জানান, অসামরিক বিমান চলাচল প্রতিমন্ত্রী শ্রী জেনারেল  ভি কে সিং।
CG/CB/NS
(Visitor Counter : 110
আবাসনএবংশহরাঞ্চলেরদারিদ্র্যদূরীকরণমন্ত্রক
‘স্বচ্ছতা কে ৬ সাল, বেমিসাল’ – কেন্দ্রীয় আবাসন ও শহরাঞ্চল বিষয়ক মন্ত্রক গান্ধী জয়ন্তীতে স্বচ্ছ ভারত মিশন  – এর ছয় বছর পূর্তি উদযাপন করবে
নয়াদিল্লি, ০১ অক্টোবর, ২০২০
কেন্দ্রীয় আবাসন ও শহরাঞ্চল বিষয়ক মন্ত্রক আগামীকাল ‘স্বচ্ছতাকে ৬ সাল, বেমিসাল’ শীর্ষক এক ওয়েবিনার আয়োজন করেছে। স্বচ্ছ ভারত মিশন  কর্মসূচির ষষ্ঠ বর্ষপূর্তি উদযাপন উপলক্ষে এই ওয়েবিনার আয়োজন। মহাত্মা গান্ধীর জন্মজয়ন্তী দোসরা অক্টোবর দিনটিকে একটি ওয়েবিনারের মাধ্যমে স্বচ্ছ ভারত মিশনের আওতায় গত ছয় বছরে রাজ্যগুলির অংশীদারিত্বের ভিত্তিতে যে সাফল্য অর্জিত হয়েছে, সে ব্যাপারে আলোকপাত করা হবে। বিভাগীয় প্রতিমন্ত্রী শ্রী হরদীপ সিং পুরী এবং বিভাগীয় সচিব শ্রী দুর্গাশঙ্কর মিশ্র ওয়েবিনারে পৌরহিত্য করবেন। এই উপলক্ষে শ্রী পুরী সারা দেশে কার্যকর উপায়ে কঠিন বর্জ্য ব্যবস্থাপনার ক্ষেত্রে উদ্ভাবনমূলক বিভিন্ন পন্থা জনসমক্ষে তুলে ধরতে এক অভিনব জিআইএস পোর্টালের এবং এ সম্পর্কিত একটি পুস্তকের আনুষ্ঠানিক প্রকাশ করবেন। এর পাশাপাশি, তিনি কোভিড-১৯ এর প্রেক্ষিতে দেশের শহরগুলির কার্যকর ব্যবস্থা সম্পর্কিত একটি নথিও প্রকাশ করবেন।
ওয়েবিনারের দ্বিতীয় পর্বে স্বচ্ছ ভারত মিশনের অধীনে গত ছ’বছরে নির্দিষ্ট কয়েকটি রাজ্য ও শহরের লব্ধ অভিজ্ঞতাগুলি বিনিময় করা হবে এবং স্বচ্ছতম ভারত গড়ে তোলার লক্ষ্যে পরবর্তী পদক্ষেপগুলি নিয়ে পরিকল্পনা প্রণয়ন করা হবে। এই প্রেক্ষিতে ওয়েবিনারের দ্বিতীয় পর্বে সংশ্লিষ্ট সকলের কাছে মিশনের পরবর্তী পর্যায়ের পরিকল্পনা প্রণয়নে তাৎপর্যপূর্ণ হয়ে উঠতে চলেছে।
২০১৪’তে স্বচ্ছ ভারত মিশন  কর্মসূচির সূচনার পর পরিচ্ছন্নতা এবং কঠিন বর্জ্য ব্যবস্থাপনার ক্ষেত্রে লক্ষ্যণীয় অগ্রগতি হয়েছে। এখনও পর্যন্ত ৪ হাজার ৩২৭টি শহরাঞ্চলীয় কর্তৃপক্ষ নিজেদের এলাকাকে প্রকাশ্য-স্থানে শৌচকর্মমুক্ত হিসাবে ঘোষণা করেছে। মিশনের কর্মসূচি রূপায়ণের ক্ষেত্রে এবার গুরুত্ব দেওয়া হচ্ছে প্রকাশ্য-স্থানে শৌচকর্ম বর্জনের প্রবণতাকে অব্যাহত রাখা এবং এ সংক্রান্ত যাবতীয় বিধি মেনে চলা। উল্লেখযোগ্য বিষয় হ’ল – গুগল মানচিত্রে শৌচকর্ম বর্জিত শহর এলাকা হিসাবে ২ হাজার ৯০০টিরও বেশি শহর জায়গা পেয়েছে। কঠিন বর্জ্য ব্যবস্থাপনার ক্ষেত্রে এই শহরগুলির ৯৭ শতাংশ ওয়ার্ডে বাড়ি বাড়ি বর্জ্য সংগ্রহের ব্যবস্থা পুরোদমে চালু হয়েছে। জঞ্জালমুক্ত শহরের তালিকায় মন্ত্রকের সমীক্ষা অনুযায়ী, ৬টি শহর ফাইভ স্টার রেটিং, ৮৬টি শহর থ্রি স্টার রেটিং এবং ৬৪টি শহর ওয়ান স্টার রেটিং পেয়েছে। মিশনের এই সাফল্য থেকে জনআন্দোলনে পরিণত করেছে। ২০২০-র স্বচ্ছ সর্বেক্ষণে ১২ কোটিরও বেশি নাগরিক এই অভিযানে অংশগ্রহণ করেছেন। এই মিশনের আরও একটি উল্লেখযোগ্য সাফল্য হ’ল – ৮৪ হাজারেরও বেশি বর্জ্য পদার্থ সংগ্রাহকদের প্রচলিত বর্জ্য সংগ্রহ ব্যবস্থার আওতায় নিয়ে আসা সম্ভব হয়েছে এবং ৫ লক্ষ ৫০ হাজারেরও বেশি স্যানিটেশন কর্মী সরকারের বিভিন্ন কল্যাণমূলক কর্মসূচির সঙ্গে যুক্ত হয়েছেন।
২০১৪’র দোসরা অক্টোবর প্রধানমন্ত্রী নতুন দিল্লির রাজঘাটে ফ্ল্যাগশিপ কর্মসূচি হিসাবে স্বচ্ছ ভারত মিশনের সূচনা করেন। এই কর্মসূচি গ্রহণের উদ্দেশ্য ছিল জাতির জনক মহাত্মা গান্ধীর জন্ম সার্ধ শতবার্ষিকীতে অর্থাৎ ২০১৯ – এর দোসরা অক্টোবরের মধ্যে ভারতকে ‘পরিচ্ছন্ন ভারত’ – এ পরিণত করা।
CG/BD/SB
(
প্রধানমন্ত্রীরদপ্তর
সিএসআইআর-এর প্রতিষ্ঠা দিবসে সংস্থার বিজ্ঞানীদের শুভেচ্ছা প্রধানমন্ত্রীর
নয়াদিল্লি, ২৬ সেপ্টেম্বর, ২০২০
প্রধানমন্ত্রী শ্রী নরেন্দ্র মোদী বিজ্ঞান ও শিল্প গবেষণা পরিষদ -এর প্রতিষ্ঠা দিবসে এই পরিষদের সঙ্গে যুক্ত সকলকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, "সিএসআইআর-এর প্রতিষ্ঠা দিবসে এই পরিষদের সঙ্গে যুক্ত সকলকে অভিনন্দন। ভারতে বৈজ্ঞানিক গবেষণা ও উদ্ভাবনামূলক কাজকর্মের ক্ষেত্রে এই প্রতিষ্ঠান অগ্রণী ভূমিকা পালন করে। কোভিড-১৯ মহামারীর বিরুদ্ধে লড়াইয়ে এই সংস্থার বিজ্ঞানীরা গুরুত্বপূর্ণ ভূমিকা পালন করছেন। এই প্রতিষ্ঠানের আরও সাফল্য কামনা করি।"
CG/CB/DM
(
প্রধানমন্ত্রীরদপ্তর
প্রধানমন্ত্রী মধ্যপ্রদেশের রেওয়ার মানুষকে নির্মীয়মান বিমানবন্দরের জন্য অভিনন্দন জানিয়েছেন
নয়াদিল্লি, ১৬ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী মধ্যপ্রদেশের রেওয়া জেলার মানুষকে নির্মীয়মান বিমানবন্দরের জন্য অভিনন্দন জানিয়েছেন। শ্রী মোদী বলেছেন এই বিমানবন্দর তৈরি হলে রেওয়া এবং আশপাশের এলাকার মানুষের জীবন আরও সহজ হয়ে উঠবে।
রেওয়ার সাংসদ জর্নাদন মিশ্রর এক ট্যুইটের জবাবে প্রধানমন্ত্রী ট্যুইট করে বলেছেন :
“অনেক অনেক ধন্যবাদ। এই বিমানবন্দর তৈরি হলে রেওয়া এবং আশপাশের মানুষের জীবন সহজ হবে এবং বিকাশ হবে দ্রুতগতিতে।”
PG/AP/DM/
(
প্রধানমন্ত্রীরদপ্তর
ভারত-মধ্য এশীয় ভার্চুয়াল শীর্ষ সম্মেলন
নতুন দিল্লি, ২৭ জানুয়ারি, ২০২২
প্রধানমন্ত্রী শ্রী নরেন্দ্র মোদী ২৭শে জানুয়ারি ভার্চুয়াল পদ্ধতিতে প্রথম ভারত-মধ্য এশীয় শীর্ষ সম্মেলনের আয়োজন করেন। কাজাখস্তান, কিরঘিজ প্রজাতন্ত্র, তাজিকিস্তান, তুর্কমিনিস্তান ও উজবেকিস্তানের রাষ্ট্রপতিরা এই সম্মেলনে অংশগ্রহণ করেন। ভারত ও মধ্য এশিয়ার দেশগুলির মধ্যে কূটনৈতিক সম্পর্ক স্থাপনের ৩০ তম বর্ষে প্রধম এই শীর্ষ সম্মেলন অনুষ্ঠিত হয়।
সম্মেলনে প্রধানমন্ত্রী এবং মধ্য এশিয়ার দেশগুলির নেতারা ভারত ও মধ্য এশিয়ার দেশগুলির মধ্যে সম্পর্ককে একটি নতুন উচ্চতায় নিয়ে যাবার জন্য কী কী পদক্ষেপ নেওয়া যায় তা নিয়ে আলোচনা করেছেন। নেতৃবৃন্দ বৈঠকে এক ঐতিহাসিক সিদ্ধান্ত নিয়েছেন, সেটি হল প্রতি দু’বছর অন্তর এই সম্মেলন আয়োজন করার জন্য প্রয়োজনীয় ব্যবস্থা নেওয়া হবে। বিদেশ মন্ত্রী, বাণিজ্য মন্ত্রী, সংস্কৃতি মন্ত্রী এবং নিরাপত্তা পরিষদের সচিবদের মধ্যে শীর্ষ সম্মেলন আয়োজন করার জন্য প্রয়োজনীয় প্রস্তুতির বিষয়ে নিয়মিত বৈঠকের ব্যবস্থা করা হবে। এই ব্যবস্থাপনাকে সাহায্য করার জন্য ভারত-মধ্য এশিয়া সচিবালয় নতুন দিল্লিতে গড়ে তোলা হবে।
বৈঠকে ব্যবসা-বাণিজ্য, যোগাযোগ, সহযোগিতার পরিবেশ গড়ে তোলা, প্রতিরক্ষা ও নিরাপত্তা, সংশ্লিষ্ট অঞ্চলের দেশগুলির সঙ্গে ভারতের জনসাধারণের মধ্যে যোগাযোগ বৃদ্ধির বিষয়ে নেতৃবৃন্দ বিভিন্ন প্রস্তাব নিয়ে আলোচনা করেছেন। ভবিষ্যতে যে বিষয়গুলির উপর আলোচনা হবে সেগুলি হলো : জ্বালানি ও যোগাযোগ; চাবাহার বন্দরের ব্যবহার এবং আফগানিস্তানের বিষয়ে উচ্চ পদস্থ আধিকারিক স্তরে আলোচনার জন্য যৌথ কর্মীগোষ্ঠী গঠন; মধ্য এশিয় দেশগুলিতে বৌদ্ধ ধর্মের নিদর্শনগুলির প্রদর্শনী; সন্ত্রাসবাদ বিরোধী যৌথ মহড়া; মধ্য এশিয়ার দেশগুলি থেকে প্রতি বছর ১০০ জন যুব প্রতিনিধির ভারত সফর এবং মধ্য এশিয়ার দেশগুলির কূটনীতিবিদদের জন্য বিশেষ পাঠক্রম।
আফগানিস্তানের পরিবর্তিত পরিস্থিতি নিয়ে মধ্য এশিয়ার দেশগুলির রাষ্ট্র নেতাদের সঙ্গে প্রধানমন্ত্রী আলোচনা করেছেন। আফগানিস্তানে শান্তি ফিরিয়ে আনা, নিরাপত্তা ও স্থিতিশীল পরিবেশের জন্য একটি প্রকৃত প্রতিনিধিত্বকারী সর্বাঙ্গীন সরকার গঠনের বিষয়ে নেতৃবৃন্দ তাদের সমর্থন জানিয়েছেন। আফগান জনসাধারণকে মানবিক সাহায্য দেওয়ার বিষয়ে প্রধানমন্ত্রী ভারতের অঙ্গীকার পুর্নব্যক্ত করেছেন।
ভারত ও মধ্য এশিয়ার মধ্যে সর্বাঙ্গীন সহযোগিতা গড়ে তুলতে একটি অভিন্ন পরিকল্পনা তৈরির জন্য নেতৃবৃন্দ বৈঠকের শেষে যৌথ ঘোষণাপত্র গ্রহণ করেছেন।
CG/CB/SKD/
(
সারওরসায়নমন্ত্রক
ওষুধের মূল্য নির্ধারণ নীতি
নয়াদিল্লি, ২৫ মার্চ, ২০২২
২০১২ সালের ৭ই ডিসেম্বর ন্যাশনাল ফার্মাসিউটিকাল প্রাইসিং পলিসির  বিষয়ে বিজ্ঞপ্তি প্রকাশ করা হয়। ওষুধের মূল্য নির্ধারণের জন্য একটি নিয়ন্ত্রক পরিকাঠামো তৈরি করার লক্ষ্যে এটি প্রণয়ন করা হয়েছে, যাতে ন্যায্য মূল্যে প্রয়োজনীয় ওষুধ পাওয়ার বিষয়টি নিশ্চিত করা যায়। এতে ওষুধ শিল্প বিকাশের জন্য উদ্ভাবন ও প্রতিযোগিতা ক্ষেত্রের বিকাশ ঘটবে। ২০১২ সালের এনপিপিপি অনুসারে, সরকার ওষুধ  অর্ডার, ২০১৩  জারি করেছে। ডিপিসিও ২০১৩’র নিয়ম অনুযায়ী, ন্যাশনাল ফার্মাসিউটিকাল প্রাইসিং অথরিটি  জাতীয় প্রয়োজনীয় ওষুধের তালিকায়  থাকা সমস্ত নির্ধারিত ফর্মুলেশনের সর্বোচ্চ মূল্য নির্ধারণ করে থাকে। সমস্ত ওষুধ প্রস্তুতকারকদের এই ওষুধগুলি নির্ধারিত বিক্রয় মূল্যের সমান বা কম দামে বিক্রি করতে হবে।
লোকসভায় আজ এক লিখিত জবাবে এই তথ্য জানিয়েছেন কেন্দ্রীয় সার ও রসায়ন প্রতিমন্ত্রী শ্রী ভগবন্ত খুবা।
CG/SS/SB
(Visitor Counter : 99
প্রধানমন্ত্রীরদপ্তর
দেশে কোভিড – ১৯ সংক্রান্ত পরিস্থিতির উপর উচ্চপর্যায়ের পর্যালোচনা বৈঠকের পৌরহিত্য করেছেন প্রধানমন্ত্রী
প্রধানমন্ত্রী, স্বাস্থ্য পরিকাঠামোর বিষয়ে পর্যালোচনা করেছেন
তিনটি ক্ষমতাশালী গোষ্ঠী প্রধানমন্ত্রীকে বিভিন্ন বিষয়ে উপস্থাপিত করেছে
স্বাস্থ্য পরিকাঠামোর দ্রুত মানোন্নয়ন নিশ্চিত করতে প্রধানমন্ত্রী, আধিকারিকদের নির্দেশ দিয়েছেন
নতুন দিল্লি, ২৭শে এপ্রিল, ২০২১
প্রধানমন্ত্রী শ্রী নরেন্দ্র মোদী, দেশে কোভিড পরিস্থিতি নিয়ে একটি উচ্চপর্যায়ের বৈঠক পৌরহিত্য করেছেন। তাঁকে দেশে অক্সিজেন ও ওষুধের সহজলভ্যতা, স্বাস্থ্য পরিকাঠামো ইত্যাদির বিষয়ে সার্বিক তথ্য জানানো হয়েছে।
অক্সিজেন সরবরাহ বৃদ্ধির জন্য গঠিত ক্ষমতাশালী গোষ্ঠী দেশে অক্সিজেনের সহজলভ্যতা এবং সরবরাহ বৃদ্ধির বিষয়ে নানা উদ্যোগের কথা প্রধানমন্ত্রীকে জানিয়েছেন। রাজ্যগুলির জন্য নির্ধারিত অক্সিজেনের পরিমাণ বৃদ্ধি করা হয়েছে। ২০২০র আগস্টে দেশে দৈনিক ৫৭০০ মেট্রিকটন চিকিৎসার কাজে ব্যবহৃত তরলীকৃত অক্সিজেন উৎপন্ন হত। ২৫শে এপ্রিলের হিসেব অনুযায়ী বর্তমানে তা বৃদ্ধি পেয়ে হয়েছে ৮৯২২ মেট্রিকটন। এপ্রিলের শেষে এটি বৃদ্ধি পেয়ে হবে ৯২৫০ মেট্রিকটন।
প্রধানমন্ত্রী পিএসএ অক্সিজেন প্ল্যান্ট তৈরির কাজ দ্রুত শুরু করার জন্য রাজ্য সরকারগুলির সঙ্গে যোগাযোগ রেখে চলার পরামর্শ দিয়েছেন। আধিকারিকরা জানিয়েছেন, এই ধরণের প্ল্যান্ট তৈরির জন্য তাঁরা রাজ্য় সরকারগুলিকে উৎসাহিত করছেন।
দেশে অক্সিজেন এক্সপ্রেস রেল পরিষেবার পাশাপাশি ভারতীয় বিমান বাহিনী, দেশ – বিদেশ থেকে অক্সিজেনের ট্যাঙ্কার পরিবহণের কাজ করছে। এবিষয়ে প্রধানমন্ত্রীকে জানানো হয়েছে।
চিকিৎসা পরিকাঠামো ও কোভিড ব্যবস্থাপনা নিয়ে কাজ করা বিশেষ ক্ষমতাশালী গোষ্ঠী, প্রধানমন্ত্রীকে বিভিন্ন হাসপাতালের শয্যা ও আইসিইউ বেডের সংখ্যা বৃদ্ধির বিষয়ে গৃহীত পদক্ষেপের সম্পর্কে জানিয়েছে। সংক্রমণের শৃঙ্খল ভাঙতে তারা কি কি পদক্ষেপ নিয়েছেন, সে বিষয়েও প্রধানমন্ত্রীকে জানানো হয়েছে। কোভিড ব্যবস্থাপনা সংশ্লিষ্ট রাজ্যগুলির মাধ্যমে যথাযথভাবে বাস্তবায়িত হবে। তাই এবিষয়ে নির্দিষ্ট নীতি – নির্দেশিকা ও কৌশল গ্রহণের বিষয়ে প্রধানমন্ত্রী গুরুত্ব দিয়েছেন।
সংযোগ রক্ষার ক্ষমতাশালী গোষ্ঠী মানুষের মধ্যে কোভিড সংক্রান্ত আচরণগত বিধির বিষয়ে কি কি উদ্যোগ নেওয়া হয়েছে, সে সম্পর্কে প্রধানমন্ত্রীকে জানিয়েছে। বৈঠকে ক্যাবিনেট সচিব, স্বরাষ্ট্র সচিব, সড়ক পরিবহণ ও মহাসড়ক দপ্তরের সচিব, তথ্য সম্প্রচার মন্ত্রকের সচিব, ফার্মাসিউটিক্যাল দপ্তরের সচিব, নীতি আয়োগের সদস্য, আইসিএমআর –এর মহানির্দেশক, জৈব প্রযুক্তি বিভাগের সচিবরা উপস্থিত ছিলেন।
(SDG/CB/SFS
অর্থমন্ত্রক
১৩টি ক্ষেত্রে পিএলআই প্রকল্পের জন্য ২০২১-২২ অর্থবর্ষের শুরু থেকে আগামী ৫ বছরে ১.৯৭ লক্ষ কোটি টাকা অর্থ ব্যয়ের প্রতিশ্রুতি
নয়াদিল্লী, ১ ফেব্রুয়ারি, ২০২১
কেন্দ্রীয় অর্থ ও কর্পোরেট বিষয়ক মন্ত্রী শ্রীমতি নির্মলা সীতারমন আজ সংসদে ২০২১-২২ অর্থবর্ষের সাধারণ বাজেট পেশ করেছেন। এই বাজেট পেশ করার সময় তিনি জানিয়েছেন বিশ্বব্যাপি শীর্ষস্থানীয় উদ্যোক্তাদের সুযোগ-সুবিধা প্রদান এবং দেশের যুবদের কর্মসংস্থানের লক্ষ্যে সরকার মূল ক্ষেত্রগুলি সম্প্রসারণের উদ্যোগ নিয়েছে। ২০২১-২২ অর্থবর্ষের শুরু থেকেই আগামী ৫ বছর ১৩টি ক্ষেত্রে উৎপাদন ভিত্তিক উৎসাহ প্রকল্পের জন্য ১.৯৭ লক্ষ কোটি আর্থিক ব্যয় করা হবে বলে জানিয়েছেন তিনি।
শ্রীমতি সীতারমন জানান ভারতের উৎপাদনকারী সংস্থাগুলিকে গ্লোবাল সাপ্লাই চেনের একটি অবিচ্ছেদ্য অঙ্গ হিসেবে গড়ে তুলতে বিশেষ উদ্যোগ নেওয়া হয়েছে। আত্মনির্ভর ভারত গঠনের জন্য ১৩টি ক্ষেত্রে উৎপাদন ভিত্তিক উৎসাহ প্রকল্পে বিশ্বমানের উৎপাদন সংস্থা গড়ে তোলার লক্ষ্য নেওয়া হয়েছে বলে তিনি জানান।
৩ বছরের মধ্যে ৭টি নতুন বস্ত্র পার্কের সূচনা করা হবে। তিনি আরও জানান বস্ত্র শিল্পকে বিশ্বব্যাপি প্রতিযোগী মুখী করে তুলতে এবং বিনিয়োগকারীদের আকৃষ্ট করতে ও কর্মসংস্থান সৃষ্টির উদ্দেশ্যে মেগা ইনভেস্টমেন্ট টেক্সটাইল পার্ক -এর প্রস্তাব দেওয়া হয়েছে এবারের বাজেটে।
বিজ্ঞানওপ্রযুক্তিমন্ত্রক
উচ্চপর্য়ায়ের সর্বোচ্চ কমিটির বৈঠকে এসটিআইপি – ২০২০র খসড়া চূড়ান্ত করার জন্য পরামর্শ দেওয়া হল
নতুন দিল্লি, ২৮শে নভেম্বর, ২০২০
নতুন বিজ্ঞান, প্রযুক্তি এবং উদ্ভাবন নীতি সায়েন্স, টেকনোলজি অ্যান্ড ইনোভেশন পলিসি – এসটিআইপি – ২০২০র উচ্চপর্যায়ের সর্বোচ্চ কমিটির বৈঠকে আলোচনা হল বিভিন্ন পরামর্শ নিয়ে আসন্ন নীতির জন্য যা জ্ঞান ভিত্তিক অর্থনীতির পথে এগিয়ে যাবার খোঁজ দেবে।
ভার্চুয়াল বৈঠকে পৌরোহিত্য করেন ভারত সরকারের মুখ্য বৈজ্ঞানিক উপদেষ্টা অধ্যাপক কে. বিজয় রাঘবন এবং সহ পৌরোহিত্য করেন নীতি আয়োগের সদস্য বিজ্ঞানী ড. ভি কে সারস্বত এবং ভারত সরকারের বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা। বৈঠক হল ২৬শে নভেম্বর ২০২০।
বৈঠকে এসটিআইপি – ২০২০ নীতির খসড়াটি পেশ করা হয়। বিশিষ্ট চিন্তাবিদরা আলোচনা করেন উচ্চতর নানা ভাবনা এবং পরামর্শ নিয়ে যা খসড়া নীতিতে অন্তর্ভুক্ত করা যায়।
বিজ্ঞান, প্রযুক্তি এবং উদ্ভাবনের জন্য ভারতের পঞ্চম জাতীয় নীতি এসটিআইপি – ২০২০র লক্ষ্য বিকেন্দ্রীকৃত, নিচু থেকে উপর তলা পর্যন্ত ও সকলকে অন্তর্ভুক্ত করার মাধ্যমে সমগ্র জাতির প্রত্যাশা মেটানো। মুক্ত বিজ্ঞান থেকে অগ্রাধিকারের ভিত্তিতে বরাদ্দ ; গুরুত্বপূর্ণ মানব মূলধন থেকে সমতা ও অন্তর্ভুক্তিকরণ ; কৌশলগত প্রযুক্তি থেকে চিরাচরিত জ্ঞান পদ্ধতি; বিজ্ঞান কূটনীতি থেকে বিজ্ঞান যোগাযোগ – এই নীতি এক আত্মনির্ভর ভারতের জন্য এসটিআই – পরিবেশ নতুন করে গড়ে তোলার প্রতিশ্রুতি দিচ্ছে।
এসটিআইপি – ২০২০ সচিবালয়টিকে যৌথভাবে গড়ে তুলেছে মুখ্য বৈজ্ঞানিক উপদেষ্টার কার্যালয় এবং বিজ্ঞান ও প্রযুক্তি দপ্তর। সমগ্র এসটিআইপি – ২০২০ নীতি প্রস্তুত প্রক্রিয়া সম্পাদন ও সমন্বয় করতে।
সব বিজ্ঞান এবং একাধিক সংশ্লিষ্ট মন্ত্রকের সচিবরা – ভূবিজ্ঞান মন্ত্রকের সচিব; ড. এম. রাজীবন; পরমাণু শক্তি দপ্তরের সচিব শ্রী কে এন ব্যাস; সিএসআইআর – এর মহানির্দেশক ড. শেখর মান্ডে; বায়োটেকনোলজি দপ্তরের সচিব ড. রেণু স্বরূপ; মহাকাশ দপ্তরের সচিব কে শিবন; এসইআরপি –র সচিব অধ্যাপক সন্দীপ বর্মা; আয়ুষ মন্ত্রকের সচিব শ্রী বৈদ্য রাজেশ এবং ভারত সরকারের মুখ্য বৈজ্ঞানিক উপদেষ্টার কার্যালয়ের বৈজ্ঞানিক সচিব ড. অরবিন্দ মিত্র অংশ নেন এবং তাঁদের ধারণার কথা জানান ও এসটিআইপি – ২০২০ থেকে কি প্রত্যাশা করা হচ্ছে তাও জানান।
একাধিক জাতীয় স্তরের বিজ্ঞান ও প্রযুক্তি প্রতিষ্ঠানের প্রধানরা যেমন – আইআইএসসি ব্যাঙ্গালোরের অধিকর্তা অধ্যাপক গোবিন্দ রঙ্গরাজন; আইআইটি বম্বের অধিকর্তা অধ্যাপক শুভাশিস চৌধুরী; আইআইটি ম্যাড্রাসের অধিকর্তা অধ্যাপক ভাস্কর রামমূর্তি; দিল্লি আইআইটি-র অধিকর্তা অধ্যাপক ভি রামগোপাল রাও; জেএনইউ-র উপাচার্য অধ্যাপক জগদেশ কুমার; আইআইএসইআর ভোপালের অধিকর্তা অধ্যাপক উমাপতি; আইআইটি গান্ধীনগরের অধিকর্তা ড. সুধীর কে জৈন; আইআইটি গুয়াহাটির অধিকর্তা অধ্যাপক টি জি সীতারাম; আইএনএসএ –এর সভাপতি ড. চন্দ্রিমা সাহা; ব্যাঙ্গালোরের ন্যাশনাল ইনস্টিটিউট অফ অ্যাডভান্সড স্টাডিজের অধিকর্তা ড. শৈলেশ নায়ক; আইএসবিএস এর সভাপতি ড. সুরেশ এবং শিল্প সংস্থাগুলির প্রতিনিধি যেমন ইনভেস্ট ইন্ডিয়ার সিইও শ্রী দীপক বাগলা; সিআইআই -এর প্রযুক্তি দপ্তরের সহমহানির্দেশক ও ভারপ্রাপ্ত এস রঘুপতি এবং ফিকির মহাসচিব শ্রী দিলীপ চিনয় এবং বিভিন্ন শিক্ষাপ্রতিষ্ঠানের মনোনীত সদস্যরা তাঁদের ভাবনার কথা বলেন নতুন নীতিকে শক্তিশালী করতে।
এসটিআইপি – ২০২০ সচিবালয়ের প্রধান ড. অখিলেশ গুপ্ত, নীতি প্রণয়ন প্রক্রিয়া এবং খসড়া নীতির নথিতে অন্তর্ভুক্ত গুরুত্বপূর্ণ সুপারিশগুলি তুলে ধরেন।
অর্থমন্ত্রক
আরও চারটি রাজ্য সহজে ব্যবসার ক্ষেত্রে সংস্কারসাধন সম্পূর্ণ করেছে ; এই রাজ্যগুলি অতিরিক্ত ৫,০৩৪ কোটি টাকা ঋণ গ্রহণের জন্য অনুমতি পেয়েছে
নতুন দিল্লি, 6 ফেব্রুয়ারী, ২০২১
আসাম, হরিয়ানা, হিমাচলপ্রদেশ এবং পাঞ্জাব – এই চারটি রাজ্য ‘ইজি অফ ডুয়িং বিজনেস’ বা সহজে ব্যবসার ক্ষেত্রে সংস্কারসাধন সম্পূর্ণ করেছে।
অর্থমন্ত্রকের অন্তর্গত ব্যয় বরাদ্দ দফতরের স্থির করে দেওয়া সহজে ব্যবসার ক্ষেত্রে সংস্কার সাধানের মাপকাঠিতে এই চারটি রাজ্য প্রতিটি ধাপ অতিক্রম করেছে। এর ফলে, এই চারটি রাজ্য এখন মুক্ত বাজার থেকে অতিরিক্ত ৫,০৩৪ কোটি টাকা ঋণ গ্রহণ করতে পারবে। এই বিষয়ে অর্থমন্ত্রক অনুমতি প্রদান করেছে।
এই নতুন চারটি রাজ্য যুক্ত হওয়ার পর সহজে ব্যবসার ক্ষেত্রে সংস্কারসাধনের মাপকাঠিতে অতিরিক্ত ঋণ গ্রহণের অনুমতির ক্ষেত্রে রাজ্যের সংখ্যা বেড়ে দাঁড়াল ১২ । পূর্বে অন্ধ্রপ্রদেশ, কেরালা, কর্ণাটক, মধ্যপ্রদেশ, ওড়িশা, রাজস্থান, তামিলনাড়ু, তেলেঙ্গানা – এই রাজ্যগুলি সহজে ব্যবসার ক্ষেত্রে সংস্কারসাধন সম্পূর্ণ করেছে। এর ফলে, এই ১২টি রাজ্য মুক্ত বাজার থেকে অতিরিক্ত ২৮,১৮৩ কোটি টাকা ঋণ গ্রহণের অনুমতি পেয়েছে। এরমধ্যে, অন্ধ্রপ্রদেশ – ২,৫২৫, আসাম – ৯৩৪, হরিয়ানা – ২,১৪৬, হিমাচল প্রদেশে – ৪৩৮, কর্ণাটক - ৪,৫০৯, কেরালা - ২,২৬১, মধ্যপ্রদেশ - ২,৩৭৩, ওড়িশা - ১,৪২৯, পা়ঞ্জাব – ১,৫১৬, রাজস্থান – ২,৭৩১, তামিলনাড়ু – ৪,৮১৩ এবং তেলেঙ্গানা – ২,৫০৮ কোটি টাকা ঋণ গ্রহণের অনুমতি পেয়েছে।
কোভিড-১৯ মহামারী পরিস্থিতিতে রাজ্যগুলির ওপর আর্থিক বোঝা লাঘবে এবং অর্থনৈতিক সংস্কারসাধানের উদ্দেশে সরকার এই সিদ্ধান্ত নেয়। এক দেশ এক রেশনকার্ড ব্যবস্থাপনা কার্যকর করা, সহজে ব্যবসার ক্ষেত্রে সংস্কারসাধন, স্থানীয় সরকারি / লাভজনক সংস্থার সংস্কারসাধন এবং বিদ্যুৎ ক্ষেত্রে সংস্কার – এই চারটি নাগরিক কেন্দ্রিক সংস্কারসাধনের মাপকাঠি রাখা হয়েছিল। এরমধ্যে, এপর্যন্ত ১৭টি রাজ্য এই চারটির মধ্যে অন্তত একটি মাপকাঠি পূর্ণ করেছে। এখনও পর্যন্ত রাজ্যগুলিকে সংস্কারসাধানের ক্ষেত্রে সম্পর্কিত অতিরিক্ত ৭৪,৭৭৩ কোটি টাকা ঋণ গ্রহণের অনুমতি দেওয়া হয়েছে।
সারওরসায়নমন্ত্রক
স্বাস্থ্য ও পরিবার কল্যান মন্ত্রক কর্তৃক ১১ ফেব্রুয়ারী জারি করা অধ্যদেশ অনুযায়ী ১ এপ্রিল ২০২০ থেকে চিকিৎসার সরঞ্জাম কে ওষুধ হিসাবে মান্যতা দেওয়া হবে যা ওষুধ  আদেশ, ২০১৩ দ্বারা নিয়ন্ত্রিত হবে
নতুন দিল্লি, ৩১ মার্চ, ২০২০
ড্রাগস অ্যান্ড কস্মেটিক্স আইন, ১৯৪০ এবং ড্রাগস অ্যান্ড কস্মেটিক্স রুল ১৯৪৫ এর আওতায় থাকা চব্বিশ ধরনের চিকিৎসা সামগ্রী কে সরকার নিয়ন্ত্রণের আওতায়ে এনেছে। এর মধ্যে ৪ টি চিকিৎসা উপকরণ যথা  কার্ডিয়াক স্টেন্টস  ড্রাগ এলুটিং স্টেন্টস কন্ডোম গর্ভ নিরোধক উপকরণ  হল তালিকাবদ্ধ উপকরণ যার সর্বোচ্চ মূল্য নির্ধারিত হয়েছে। এই চারটি চিকিৎসা সামগ্রী মূল্য নিয়ন্ত্রণের আওতায় রয়েছে। তালিকাভুক্ত নয় এমন বাকি চিকিৎসা সামগ্রী যার ওষুধ হিসাবে মান্যতা রয়েছে তার সবোর্চ্চ বিক্রয় মূল্যের উপর এন পি পি এ নজর রাখছে যাতে কোন প্রস্তুতকারি বা আমদানিকারি গত বারো মাসের নিরিখে ১০ শতাংশের বেশি মূল্য বৃদ্ধি না করতে পারে।
তাই গুনমান নিয়ন্ত্রণ এবং দামের উপর নজরদারি চালানর লক্ষে ১ এপ্রিল ২০২০ থেকে সব চিকিৎসা সরঞ্জাম সরকার দ্বারা নিয়ন্ত্রিত হবে। তাই এই সমস্ত চিকিৎসা সরঞ্জামের সবোর্চ্চ বিক্রয় মূল্যের উপর সরকারি নজরদারি চালানো হবে যাতে সবোর্চ্চ বিক্রয় মূল্য কোনভাবেই গত ১২ মাসের নিরিখে ১০ শতাংশের বেশি বৃদ্ধি না পায়। যদি দেখা যায় যে ওষুধের সবোর্চ্চ বিক্রয় মূল্য ১০ শতাংশের বেশি বৃদ্ধি পেয়েছে তাহলে সেক্ষেত্রে তা ১০ শতাংশের মধ্যে নামিয়ে আনা হবে এবং পরবর্তী ১২ মাস সেটাই সবোর্চ্চ বিক্রয় মূল্য হবে।
CG/SDG
(Visitor Counter : 187